Lagodéh

Lagodéh atawa ciwang nyaéta salah sahiji jinis kadaharan nu has ti Sukabumi.Buku Masakan. Resep membuat ciwang khas Sukabumi spesial enak . Diaksés 07 Oktober 2017. Ari ngaran ciwang téh mangrupa wancahan tina aci jeung bawang. Bahan utamana nyaéta aci kawung dicampur jeung goréng bawang. Saenyana samarana téh teu ngan ukur bawang wungkul, aya ogé bungbu lianna. Ieu lagodéh téh tadina mah jadi jajanan nu ilahar dijual di warung-warung atawa diiderkeun ka pilemburan ku cara disuhun atawa dikélék. Ari nu resep kana ieu jajanan téh umumna mah barudak. Ngan ka dieunakeun mah geus hésé pisan manggihan ieu kadaharan lantaran geus langka nu ngajual.

 Cara nyieun 

 Bahan utama 
 Aci kawung 500 gr
 Penyedap rasa sacukupna
 Uyah sacukupna
 Cai

 Bahan palengkep 
 Sambel suuk
 Goréng bawang sacukupna
 Daun salédri sacukupna, disiksikan laleutik

 Cara Nyieun 
 Campurkeun aci, penyedap rasa, jeung uyah.
 Tuluy galokeun nepi ka rata, asakan adonan maké seuneu nu leutik sabari digalokeun nepi ka asak.
 Sayagakeun wadah tuluy asupkeun adonan nu geus asak ka dinya sarta engkeun nepi ka jadi heuras jeung tiis.
 Geus kitu keureutan adonanna tuluy purulukan goréng bawang jeung salédri.
 Tuluy dibanjur ku sambel suuk nu geus dijieun saméméhna.

 Rujukan 

Kategori:Kadaharan urang Sunda